29/09/2020 | Administración LocalMunicipal
Narón
Secretaría
Plan Normativo 2020 aprobación inicial Regulamentos e Ordenanzas

O pleno municipal do Concello de Narón na sesión celebrada o 29 de xuño de 2017 prestou aprobación ás directrices sobre a planificación, revisión e procedemento de elaboración das ordenanzas e regulamentos municipais do Concello de Narón (vid. BOB nº 127, do 6 de xullo de 2017). Ese mesmo órgano, na sesión celebrada o 31 de outubro de 2019, aprobou o concreto contido do plan normativo para 2020, no que se recollían as propostas regulamentarias a aprobar neste período, resultando a alcaldía municipal competente para a súa impulsión; prevíndose a súa elevación posterior ao pleno municipal para a súa toma en consideración antes do 31 de outubro de cada ano natural, e a súa posterior publicación no portal municipal de transparencia. Efectuados que o foron os devanditos trámites; evacuándose igualmente un trámite de consulta previa e trámite de audiencia e información pública na aplicación denominada Narón-Participa (https://www.civiciti.com/es/naron/homepage). Aprobadas inicialmente polo Pleno municipal na sesión celebrada o 24 de setembro de 2020, as distintas normas xurídicas incluídas naquel plan normativo, procede agora a súa exposición pública nos termos legalmente previstos, publicándose así os anuncios que se recollen de seguido: Aprobado inicialmente polo Pleno municipal de Narón o Regulamento dos Centros Comunitarios Integrados “Manuela Pérez Sequeiros” e “Casas da Mariña” do Concello de Narón, sométese este acordo a información pública e audiencia dos interesados, con esta publicación no Boletín Oficial da Provincia e taboleiro de anuncios ou edictos, electrónico do Concello de Narón, polo prazo de trinta días, para que poidan presentarse reclamacións ou suxestións que serán resoltas pola Corporación. De non presentarse reclamacións ou suxestións no mencionado prazo, considerarase aprobado definitivamente sen necesidade de acordo expreso polo Pleno. Aprobado inicialmente polo Pleno municipal de Narón o REGULAMENTO DO CENTRO DE DÍA, sométese este acordo a información pública e audiencia dos interesados, con esta publicación no Boletín Oficial da Provincia e taboleiro de anuncios ou edictos, electrónico do Concello de Narón, polo prazo de trinta días, para que poidan presentarse reclamacións ou suxestións que serán resoltas pola Corporación. De non presentarse reclamacións ou suxestións no mencionado prazo, considerarase aprobado definitivamente sen necesidade de acordo expreso polo Pleno. Aprobada inicialmente polo Pleno municipal de Narón a Ordenanza reguladora da expedición de licencias de vao e de reservas da vía pública para aparcamento exclusivo, parada de vehículos, carga e descarga de mercadorías de calquera clase, sométese este acordo a información pública e audiencia dos interesados, con esta publicación no Boletín Oficial da Provincia e taboleiro de anuncios ou edictos, electrónico do Concello de Narón, polo prazo de trinta días, para que poidan presentarse reclamacións ou suxestións que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Aprobada inicialmente polo Pleno municipal de Narón a Ordenanza Xeral Municipal sobre tráfico, circulación de vehículos a motor e seguridade vial, sométese este acordo a información pública e audiencia dos interesados, con esta publicación no Boletín Oficial da Provincia e taboleiro de anuncios ou edictos, electrónico do Concello de Narón, polo prazo de trinta días, para que poidan presentarse reclamacións ou suxestións que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Narón, 24 de setembro de 2020. A Alcaldesa.- Ado: Gabriel David Mercedes Laura Subiza Fita.